
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1527 

7 Νοεμβρίου 2005 


Α ΠΟΦΑΣΕΙ Σ 

Αριθμ. 8402 

Τροποποίηση Οργανισμού Οργανισμού Εσωτερικής 

Υπηρεσίας Δήμου Φαιάκων Νομού Κερκύρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. α) Τις διατάξεις του άρθρου 12 του ν. 1188/1981 όπως 
αντικαταστάθηκαν με τις όμοιες του άρθρου 26 του ν. 
1832/1989 και της παρ. 5 του άρθρου 8 του ν. 2307/1995, σε 
συνδυασμό με τις διατάξεις των παρ. 2 κ. 3 του άρθρου 18 
του ν.2539/1997 όπως αντικαταστάθηκαν, της παρ. 2 με τις 
όμοιες της παρ. 1 του άρθρου 13 του ν. 2672/1998. 

β) Τις διατάξεις του ν. 2190/1994 όπως τροποποιή¬ 
θηκε με τις διατάξεις του ν. 2527/1997 και τις όμοιες 
του ν. 3051/2002 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης». 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

δ) Των π.δ./των 50/2001 (ΦΕΚ39/Α’/5.3.2001) «Καθορισμός 
των προσόντων διορισμού σε θέσεις φορέων του Δημο¬ 
σίου Τομέα», 37 α /1987(ΦΕΚ 11 Α 71987) «Μερική επέκταση 
διατάξεων - που ισχύουν για τους Δημόσιους Υπαλλήλους 
και τους υπαλλήλους των άλλων νομικών προσώπων δημ. 
δικαίου και στους υπαλλήλους των ΟΤΑ και προσαρ¬ 
μογή στις ρυθμίσεις του ν. 1586/1986» και 22/1990 (ΦΕΚ 
7/Α71990) «Μερική επέκταση διατάξεων που ισχύουν για 
τους Δημόσιους Υπαλλήλους και τους υπαλλήλους των 
άλλων νομικών προσώπων δημοσίου δικαίου και στους 
υπαλλήλους των ΟΤΑ.» όπως ισχύουν κάθε φορά. 

2. Την υπ’ αριθμ. 2021/16.3.1999 (ΦΕΚ 440/Β/26.4.1999) 
απόφαση Γ ενικού Γ ραμματέα Περιφέρειας με την οποία 
εγκρίθηκε η υπ’ αριθμ. 7 /1999 απόφαση του Δ.Σ. Δήμου 
Φαιάκων, με την οποία ψηφίστηκε ο Οργανισμός Εσω¬ 
τερικής Υπηρεσίας αυτού. 

3. Την υπ’ αριθμ. 15-231/2005 απόφαση του Δημοτικού 
Συμβουλίου του Δήμου Φαιάκων Νομού Κερκύρας, περί 
τροποποίησης του Ο.Ε.Υ. αυτού. 

4. Την υπ’ αριθμ. 3-11/10.10.2005 γνωμοδότηση του οι¬ 
κείου Υπηρεσιακού Συμβουλίου. 


5. Την υπ’ αριθμ. 6498/23.5.2005 (ΦΕΚ 752/Β/3.6.2005 από¬ 
φαση του Γ ενικού Γ ραμματέα Π.Ι.Ν. «Περί μεταβίβασης 
αρμοδιοτήτων υπογραφής εγγράφων», αποφασίζουμε: 

Τροποποιούμε την υπ’ αριθμ. 2021/16.3.1999 (ΦΕΚ 440/ 
Β/26.4.1999) απόφασή μας ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΦΑΙΑΚΩΝ ΝΟΜΟΥ ΚΕΡΚΥΡΑΣ 
ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο Ιο 

Οι δραστηριότητες των Υπηρεσιών του Δήμου κατα- 
νέμονται στις εξής διοικητικές ενότητες: 

1. ΓΡΑΦΕΙΟ ΤΥΠΟΥ - ΔΗΜΟΣΙΩΝ ΣΧΕΣΕΩΝ ΚΑΙ ΕΘΙ¬ 
ΜΟΤΥΠΙΑΣ 

2. ΑΥΤΟΤΕΛΕΣ ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ 

3. ΑΥΤΟΤΕΛΕΣ ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

4. ΔΙΕΥΘΥΝΣΗ ΥΠΗΡΕΣΙΩΝ ΔΗΜΟΥ 

Άρθρο 2° 

ΑΥΤΟΤΕΛΕΣ ΓΡΑΦΕΙΟ ΤΥΠΟΥ - ΔΗΜΟΣΙΩΝ 
ΣΧΕΣΕΩΝ ΚΑΙ ΕΘΙΜΟΤΥΠΙΑΣ 

Στην αρμοδιότητά του ανήκουν: 

• Η ευθύνη της ενημέρωσης και πληροφόρησης των 
δημοτών, δημοτικών φορέων, τύπου, τηλεόρασης κ.λπ. 

• Η φροντίδα για την οργάνωση των Εθνικών και 
άλλων εορτών, επισήμων τελετών και δεξιώσεων. 

• Η παραλαβή του ημερήσιου και περιοδικού τύπου 
και κάθε εντύπου που απευθύνεται στο Δήμο. 

• Οργανωτική προετοιμασία και υποστήριξη ενημε¬ 
ρωτικών συνεδρίων, συνελεύσεων, εορτών, δεξιώσεων 
και γενικά εκδηλώσεων του Δήμου. 

• Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για 
την προετοιμασία ανάλογων δημοσιεύσεων με στόχο 
την προάσπιση των συμφερόντων του Δήμου. 

• Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον τοπικό 
τύπο για τα τοπικά θέματα. 

• Δημοσίευση διακηρύξεων και ανακοινώσεων των 
Υπηρεσιών του Δήμου. 

• Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους 
και υπηρεσίες του Δήμου. 

• Επιμέλεια ενημερωτικών εκδόσεων ή εκπομπών του 
Δήμου στα Μ.Μ.Ε. 

• Επιμέλεια της διοργάνωσης, της υποδοχής, φιλοξενίας 
και ξενάγησης ξένων αντιπροσωπειών. Υποστήριξη των 
αιρετών οργάνων και των υπηρεσιών για τη διοργάνωση 
των συναντήσεων με προσκεκλημένους από το εξωτερικό 
και αντιστοίχως επισκέψεων της δημοτικής Αρχής. 

• Επιμέλεια διαδικασίας μετάβασης στο εξωτερικό 
δημοτικής αντιπροσωπείας. 

• Επικοινωνία με φορείς του εξωτερικού που ενδια¬ 
φέρουν το Δήμο. 

• Η διατήρηση κλίματος καλής συνεργασίας του Δή¬ 
μου μας με τους Δήμους, στο εξωτερικό, που έχουμε 
αδελφοποιηθεί. 

• Υποβολή προτάσεων σε προγράμματα Ευρωπαϊκής 
Ένωσης (Ε.Ε.) που αφορούν την προβολή του Δήμου μας, 
με όποιο τρόπο, Πολιτισμό και Τουριστική ανάπτυξη της 
περιοχής του Δήμου μας. 

Αρθρο 3ο 

ΑΥΤΟΤΕΛΕΣ ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ 

ΑΡΜΟΔΙΟΤΗΤΕΣ: 

Ο κάθε ειδικός σύμβουλος, επιστημονικός συνεργάτης 
ή ειδικός συνεργάτης ασκεί καθήκοντα επιτελικά και δεν 
έχει αποφασιστική αρμοδιότητα οποιοσδήποτε μορφής. 
Παρέχει συμβουλές και διατυπώνει εξειδικευμένες γνώ¬ 
μες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει οριστεί να εξυπηρε¬ 
τήσει (ν. 1416/1984 άρθρο 67). Το συμβουλευτικό του 
έργο απευθύνεται προς τον Δήμαρχο. Συνεργάζεται στο 
πλαίσιο των αρμοδιοτήτων του με την Διεύθυνση για 
την επεξεργασία εισηγήσεων, προτάσεων κ.λπ. 

Αρθρο 4ο 

ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Παροχή υπηρεσιών νομικής υποστήριξης προς τα αι¬ 
ρετά όργανα του Δήμου για την προώθηση των επιδιώ¬ 
ξεων / στόχων / συμφερόντων του Δήμου. (Παρίσταται 
στις συνεδριάσεις του Δ.Σ. και της Δ.Ε. όταν καλείται). 

Παροχή υπηρεσιών νομικής υποστήριξης προς τις 
Υπηρεσίες στα νομικά πρόσωπα και στα άλλα ιδρύματα 
του Δήμου για οποιοδήποτε θέμα. 

Νομική επεξεργασία και γνωμοδότηση για πράξεις της 
Δημόσιας Διοίκησης που αφορούν το Δήμο. 

Νομική επεξεργασία προγραμματικών συμβάσεων του 
Δήμου, συμβολαίων, συμβάσεων εργασίας και έργου, 
διακηρύξεων, δημοπρασιών κ.λπ. 

Παραστάσεις σ'όλα τα Δικαστήρια για υποθέσεις του 
Δήμου. 

Παραστάσεις στις Διοικητικές Αρχές για την προά¬ 
σπιση των συμφερόντων του Δήμου. 

Συντήρηση της αναγκαίας υποδομής του Γραφείου για 
να ανταποκριθεί στις προηγούμενες δραστηριότητες 
(Συγκέντρωση Νόμων, διαταγμάτων, γνωμοδοτήσεων, 
αποφάσεων και νομολογίας που αφορούν τα θέματα 
που απασχολούν το Δήμο). 

Αρθρο 5ο 

ΔΙΕΥΘΥΝΣΗ ΥΠΗΡΕΣΙΩΝ ΔΗΜΟΥ 

Η Διεύθυνση Υπηρεσιών του Δήμου αποτελείται από 
τα παρακάτω Τμήματα: 

I) ΤΜΗΜΑ ΑΙΡΕΤΩΝ ΟΡΓΑΝΩΝ 

II) ΤΜΗΜΑ ΔΙΟΙΚΗΤΙΚΟ 

III) ΤΜΗΜΑ ΟΙΚΟΝΟΜΙΚΟ 

IV) ΤΜΗΜΑ ΠΡΟΓΡΑΜΜΑΤΙΣΜΟΥ & ΠΕΡΙΒΑΛΛΟΝΤΟΣ 

V) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

VI) ΤΜΗΜΑ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) 


VII) ΤΜΗΜΑ Α.Μ.Ε.Α., ΠΑΙΔΕΙΑΣ, ΣΧΟΛΙΚΩΝ ΕΠΙΤΡΟ¬ 
ΠΩΝ, ΠΟΛΙΤΙΣΜΟΥ 

VIII) ΤΜΗΜΑ ΔΗΜΟΤΙΚΗΣ ΑΣΤΥΝΟΜΙΑΣ 

α. ΤΜΗΜΑ ΑΙΡΕΤΩΝ ΟΡΓΑΝΩΝ 

Το Τμήμα Αιρετών Οργάνων αποτελείται από τα πα¬ 
ρακάτω Γ ραφεία: 

I) Γ ραφείο Δημάρχου 

II) Γ ραφείο Προέδρου Δ.Σ. και Δημοτικού Συμβουλίου 

III) Γ ραφείο Δημαρχιακής Επιτροπής 

ΑΡΜΟΔΙΟΤΗΤΕΣ ΑΝΑ ΓΡΑΦΕΙΟ 

I. ΓΡΑΦΕΙΟ ΔΗΜΑΡΧΟΥ 

Έχει την ευθύνη της Γραμματειακής υποστήριξης του 
Δημάρχου. Συγκεκριμένα: 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και απο¬ 
φάσεων Δημάρχου. 

Ρύθμιση συναντήσεων και επικοινωνιών του Δημάρχου 
και τήρηση ημερολογίου των προσωπικών επαφών του, 
εντός και εκτός του Δήμου. 

Τήρηση ειδικού πρωτοκόλλου Δημάρχου. 

Τήρηση πρακτικών συναντήσεων ή συμβουλίων στα 
οποία συμμετέχει ο Δήμαρχος. 

Συγκέντρωση στοιχείων ή εγγράφων που πρέπει να 
υπογραφούν από τα όργανα και μεριμνά για την υπο¬ 
γραφή και τη διεκπεραίωσή τους. 

Τήρηση αρχείου αποφάσεων Δημάρχου και λοιπών 
αποφάσεων πολιτικών Οργάνων. 

Διεξαγωγή κάθε υπηρεσίας που ανατίθεται από τον 
Δήμαρχο και η οποία ΔΕΝ ανήκει στην αρμοδιότητα 
των υπολοίπων Υπηρεσιών. 

II. - ΓΡΑΦΕΙΟ ΠΡΟΕΔΡΟΥ Δ.Σ. ΚΑΙ ΔΗΜΟΤΙΚΟΥ ΣΥΜ¬ 
ΒΟΥΛΙΟΥ 

Ρύθμιση συναντήσεων και επικοινωνιών του Προέδρου 
του Δημοτικού Συμβουλίου και τήρηση ημερολογίου των 
προσωπικών επαφών του, εντός και εκτός του Δήμου. 

Τήρηση πρακτικών συναντήσεων στα οποία συμμετέ¬ 
χει ο Πρόεδρος του Δ.Σ. 

Διεξαγωγή κάθε υπηρεσίας που ανατίθεται από τον 
Πρόεδρο του Δημοτικού Συμβουλίου και η οποία ΔΕΝ 
ανήκει στην αρμοδιότητα των υπολοίπων Υπηρεσιών. 

Κατάρτιση σε συνεργασία με τον Πρόεδρο του Δ.Σ. 
της ημερήσιας διάταξης των συνεδριάσεων του Δ.Σ. και 
ενημέρωση των Μελών του Δ.Σ. για τα θέματα και το 
χρόνο/τόπο κάθε συνεδρίασης. 

Συγκέντρωση, αναπαραγωγή και αποστολή και απο¬ 
στολή στα Μέλη του Δ.Σ. των διάφορων εισηγήσεων και 
γενικά του ενημερωτικού υλικού που αντιστοιχεί στα 
θέματα των συνεδριάσεων. 

Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κ.λπ. 

Τήρηση πρακτικών κατά τη διάρκεια των συνεδριά¬ 
σεων. 

Τήρηση αρχείου πρακτικών και αποφάσεων του Δ.Σ. 

Δακτυλογράφηση - αναπαραγωγή αποφάσεων του 
Δ.Σ. και αποστολή τους στην αρμόδια Υπηρεσία Τοπικής 
Αυτοδιοίκησης της Περιφέρειας, μετά από υπογραφή 
τους από το Πρόεδρο του Δημοτικού Συμβουλίου. 

Δακτυλογράφηση αλληλογραφίας (υπηρεσιακής) του 
Προέδρου του Δημοτικού Συμβουλίου. 

Ενημέρωση των Υπηρεσιών του Δήμου για τις εγκε¬ 
κριμένες αποφάσεις του Δ.Σ. 

Ενημέρωση των αρμόδιων Επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

Παρακολούθηση της διαδικασίας επεξεργασίας τους 
και προετοιμασία για έγκαιρη εισαγωγή τους στο Δη¬ 
μοτικό Συμβούλιο για λήψη οριστικής απόφασης. 

Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση των 
εκθέσεων των εκπροσώπων προς το Δήμο. 

Τέλος έχει την ευθύνη Γραμματειακής υποστήριξης 
των Επιτροπών του Δημοτικού Συμβουλίου καθώς και 
την τήρηση των πρακτικών συνεδριάσεων των Τοπικών 
Συμβουλίων του Δήμου. 

III.- ΓΡΑΦΕΙΟ ΔΗΜΑΡΧΙΑΚΗΣ ΕΠΙΤΡΟΠΗΣ 

Παροχή κάθε είδους Γραμματειακής υποστήριξης 
προς τη Δημαρχιακή Επιτροπή. 

Τήρηση Πρακτικών Δημαρχιακής Επιτροπής. 

Δακτυλογράφηση - αναπαραγωγή αποφάσεων της 
Δ.Ε. και αποστολή τους στην αρμόδια Υπηρεσία Τοπικής 
Αυτοδιοίκησης της Περιφέρειας, μετά από υπογραφή 
τους από το Δήμαρχο. 

Παροχή κάθε είδους γραμματειακής υποστήριξης 
προς τους Αντιδημάρχους. 

β. ΤΜΗΜΑ ΔΙΟΙΚΗΤΙΚΟ 

Α) Γραφείο Προσωπικού 

Στην αρμοδιότητα του ανήκουν: 

• Η εφαρμογή κάθε φορά της ισχύουσας νομοθεσίας 
σχετικά με την υπηρεσιακή κατάσταση του πάσης φύ- 
σεως προσωπικού του Δήμου. 

• Η τήρηση των μητρώων των ατομικών φακέλων του 
προσωπικού του Δήμου με οποιαδήποτε σχέση εργασί¬ 
ας και η φροντίδα για τη συνεχή παρακολούθηση και 
ενημέρωσή τους 

• Η σύνταξη κατά νόμο των πινάκων αρχαιότητας των 
υπαλλήλων του Δήμου. 

• Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των με¬ 
ταβολών εγκαίρως στο αρμόδιο γραφείο. 

• Η διεξαγωγή όλων εκείνων των διαδικασιών που 
είναι απαραίτητες για την πρόσληψη προσωπικού, τις 
προαγωγές, απολύσεις, παραιτήσεις, αποσπάσεις, με¬ 
τατάξεις, χορήγησης αδειών, πειθαρχικές υποθέσεις και 
η κοινοποίησή τους στο αρμόδιο τμήμα. 

• Η έκδοση εγκυκλίων Δημάρχου που ρυθμίζουν τα 
εσωτερικά. 

• Η έκδοση πιστοποιητικών υπηρεσιακών μεταβολών 
για κάθε χρήση. 

• Η παρακολούθηση του πειθαρχικού δικαίου που κάθε 
φορά ισχύει για το προσωπικό του Δήμου και η ενημέ¬ 
ρωση σχετικά του Δημάρχου. 

• Η τήρηση του ημερήσιου δελτίου προσέλευσης- 
αποχώρησης του προσωπικού και η φροντίδα για τη 
συνεχή παρακολούθηση και ενημέρωση τους. 

• Η τήρηση του ημερησίου δελτίου προσέλευσης- 
αποχώρησης του προσωπικού και η φροντίδα για τη 
συνεχή παρακολούθηση και ενημέρωση τους. 

Β) Γ ραφείο Πρωτοκόλλου και Αρχείου 

• Φροντίζει για την σωστή λειτουργία και διαφύλαξη 
του Ηλεκτρονικού πρωτοκόλλου του Δήμου 

• Τηρεί Βιβλίο διεκπεραίωσης και αλληλογραφίας του 
Δήμου 


• Τηρεί αρχείο των πάσης φύσεως εγγράφων του Δή¬ 
μου και μεριμνά για την παραλαβή, την πρωτοκόλληση, 
συσχέτιση διεκπεραίωση και αρχειοθέτηση όλων των 
εισερχομένων- εξερχόμενων εγγράφων και αιτήσεων. 

Γ) Γραφείο Δημοτικής Κατάστασης και Εκλογικών 
Καταλόγων 

Φροντίζει για: 

• Τη σύνταξη του Δημοτολογίου σε έντυπη και ηλε¬ 
κτρονική μορφή 

• Τη μεταδημότευση από άλλους Δήμους και κοινό¬ 
τητες. 

• Τις μεταβολές Δημοτολογίου (διαγραφές λόγω θα¬ 
νάτου, διορθώσεις ηλικιών γυναικών, αλλαγή στοιχείων 
λόγω συντάξεως, συμπλήρωση στοιχείων που λείπουν, 
εγγραφή αδήλωτων εξώγαμων κ.λπ.). 

• Τη σύνταξη βιβλίου πληθυσμού. 

• Τη κατάρτιση βιβλίων μητρώου-θηλέων 

• Την κατάρτιση βιβλίου -μητρώου Δημοτολογίου 

• Τις εγγραφές δημοτών λόγω απόκτησης της Ελλη¬ 
νικής Ιθαγένειας 

• Την αρχειοθέτηση εγγράφων και γενικών μεταβολών 

• Την διεκπεραίωση αλληλογραφίας 

• Επιμελείται της έκδοσης πιστοποιητικών ιθαγένειας 
για κάθε χρήση. 

• Της έκδοσης πιστοποιητικών γέννησης και οικογε¬ 
νειακής κατάστασης 

• Της λεξικογράφησης και ευρετηρίασης καρτελών 
εγγραφής στα νέα Δημοτολόγια 

• Την σύνταξη ετήσιου Μητρώου Αρρένων. 

• Εγγραφές αδήλωτων 

• Εγγραφές αλλοδαπών,οι οποίοι αποκτούν Ελληνική 
Ιθαγένεια 

• Διαγραφές λόγω, απώλειας Ελληνικής Ιθαγένειας, 
ανυπαρξίας και απόκτησης ξένης Ιθαγένειας. 

• Διορθώσεις επωνύμων, κυρίων ονομάτων, πατρώ¬ 
νυμων, μητρωνύμων, τόπου γέννησης, έτους γέννησης, 
αλλαγή στοιχείων λόγω υιοθεσίας. 

• Έκδοση πιστοποιητικών κάθε τύπου 

• Αρχειοθέτηση και βιβλιοδέτηση διαταγών Νομαρχί¬ 
ας επί εγγράφων και γενικών μεταβολών η στα ετήσια 
Μητρώα. 

• Σύνταξη πινάκων στρατευσίμων. 

• Την ανεύρεση στοιχείων στρατευσίμων 

• Την συγκέντρωση και υποβολή αρμοδίων δικαιο- 
λογητικών που απαιτούνται για την εγγραφή Δημοτών 
στους Εκλογικούς καταλόγους. 

• Την προετοιμασία, συγκέντρωση και διανομή του 
εκλογικού καταλόγου. 

• Κάθε άλλη ενέργεια που έχει σχέση με τις εκλογές. 

• Εκτελεί τα καθήκοντα του Δήμου που του ανατίθε¬ 
ται για την διεξαγωγή εκλογών. 

Δ) Γ ραφείο Ληξιαρχείου και Πολιτικών Γ άμων 

Στην αρμοδιότητα του ανήκουν: 

• Η τήρηση των Ληξιαρχικών βιβλίων (γεννήσεων, γά¬ 
μου, θανάτων, εκθέσεων) 

• Η τήρηση πρωτοκόλλου αιτήσεων και ευρετηρίων. 

• Η τήρηση των φακέλων και υποφακέλων των δηλού- 
μενων ληξιαρχικών γεγονότων, δικαστικών αποφάσεων, 
και εκθέσεων επιθεωρήσεων ληξιαρχείου. 

• Η παραλαβή της σχετικής με το Ληξιαρχείο αλληλο¬ 
γραφίας, η μέριμνα για την άμεση ενέργεια της, καθώς 
και η τήρηση αρχείου αυτής. 

• Η έκδοση αντιγράφων, αποσπασμάτων από τα Λη- 




21060 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ξιαρχικά βιβλία καθώς και αντιγράφων των δικαστικών 
αποφάσεων και δικαιολογητικών συντάξεως πράξεων 
που υπάρχουν στο αρχείο. 

• Η καταχώρηση στα βιβλία κάθε μεταβολής επί των 
Ληξιαρχικών πράξεων, με βάση δικαστικές αποφάσεις, 
αποφάσεις Νομαρχίας και εντολών εισαγγελικής αρχής. 

• Η σύνταξη ετησίων καταστάσεων με αποσπάσματα 
πράξεων γεννήσεων και η διαβίβαση αυτών στο αρμόδιο 
γραφείο για την σύνταξη του ετήσιου μητρώου αρρένων. 

• Η αποστολή αυτεπάγγελτα στις διάφορες αρχές 
των απαιτούμενων μηνιαίων καταστάσεων, καθώς και 
αντιγράφων των συντασσόμενων πράξεων. 

• Η ενέργεια κάθε υπηρεσίας ληξιαρχικής φύσεως και η 
ευθύνη για την εφαρμογή της αντίστοιχης νομοθεσίας. 

• Η παρακολούθηση της Νομοθεσίας. 

• Η τήρηση πρωτοκόλλου αιτήσεων για την τέλεση 
πολιτικών και θρησκευτικών γάμων. 

• Η ενέργεια κάθε διαδικασίας παραλαβής δικαιολο- 
γητικών έκδοσης αδειών θρησκευτικών γάμων. 

• Η τήρηση αρχείου και ευρετηρίου τέλεσης πολιτικών 
και θρησκευτικών γάμων 

• Η τήρηση βιβλίου τέλεσης πολιτικών και θρησκευ¬ 
τικών γάμων. 

• Η τήρηση βιβλίου δηλώσεων πολιτικών και θρη¬ 
σκευτικών γάμων 

• Η επιμέλεια κάθε σχετικής ενέργειας μέχρι και την 
τέλεση των πολιτικών γάμων από τον Δήμαρχο, ή εξου¬ 
σιοδοτημένο Αντιδήμαρχο ή Δημοτικό Σύμβουλο 

Ε) Γραφείο Μηχανοργάνωσης 

Στην αρμοδιότητά του ανήκουν: 

• Η φροντίδα και η εποπτεία της λειτουργίας των 
εγκαταστάσεων Η/Υ και η πρόταση τρόπων βελτίωσης 
απόδοσης του συστήματος. 

• Η παρακολούθηση των συμβάσεων συντήρησης του 
εξοπλισμού σε δοίΙνναΓθ και ΗβΓάνναΓθ και η παρακολού¬ 
θηση των νέων εκδόσεων προγραμμάτων ενημερώνο¬ 
ντας ειδικό αρχείο 

• Η υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό και υλικό. 

• Η ανάπτυξη μικρών εφαρμογών που ενδέχεται να 
προκύψουν ανάλογα με τις ανάγκες του Δήμου. 

• Η φροντίδα για την εκπαίδευση των χρηστών των 
μηχανογραφικών εφαρμογών που υποστηρίζονται από 
το σύστημα καθώς και για την ενημέρωση όλου του 
προσωπικού σε θέματα πληροφορικής. 

ΣΤ) Γ ραφείο Νομικών Προσώπων 

Στην αρμοδιότητά του ανήκουν: 

• Η φροντίδα για την εισαγωγή εισηγήσεων και θεμά¬ 
των στο Δημοτικό Συμβούλιο των Ν.Π. που υποβάλλο¬ 
νται σε αυτό σύμφωνα με την κείμενη νομοθεσία. 

• Η ενημέρωση της Δημοτικής Αρχής για την ανανέω¬ 
ση της θητείας των Δ/των Ν.Π. όπως και κάθε ιδρύματος 
που συμμετέχει ο Δήμος με εκπροσώπους του. 

• Η ευθύνη της πλήρους λειτουργίας όλων των Ν.Π. 
που υπάρχουν και λειτουργούν στο Δήμο και η γραμ¬ 
ματειακή τους υποστήριξη. 

Ζ) Γ ραφείο Διεκπεραιωτικών καθηκόντων 

• Στη δικαιοδοσία του υπάγονται οι κλητήρες του 
Δήμου, οι καθαρίστριες, και όσοι από τους υπαλλή¬ 
λους εντάσσονται σ’ αυτό με σκοπό την εκπλήρωση 
της αποστολής του. 

• Εντέλλεται την εκτέλεση της υπηρεσίας τους και 
συντονίζει της μετακινήσεις τους σε κάθε περίπτωση. 


• Ρυθμίζει την φωτοτύπιση των εγγράφων γενικά του 
Δήμου. 

• Είναι υπεύθυνο για την ασφάλεια των ειδικών φω¬ 
τοτυπικών ή άλλων παρεμφερών μηχανημάτων. 

• Ειδικότερα ως προς τις μετακινήσεις των κλητήρων 
παραλαμβάνει έγκαιρα την προς ταχυδρόμηση ή επί¬ 
δοση αλληλογραφία από τα αρμόδια τμήματα, συνεν¬ 
νοείται μαζί τους ως προς τον βαθμό ασφαλείας και 
επείγοντος αυτής και ρυθμίζει το χρόνο και τον τρόπο 
προώθησής της προς τον προορισμό της. 

Οι κλητήρες ασκούν τα εξής καθήκοντα: 

• Οι κλητήρες του Δήμου ασκούν τα καθήκοντά και 
τις αρμοδιότητές τους, με την επίβλεψη και τις οδηγίες 
του Προϊσταμένου του Γ ραφείου τους. 

• Επισημαίνουν τις φθορές που επέρχονται στο κτί¬ 
ριο ή τα έπιπλα γενικά και αναφέρουν αμέσως στον 
προϊστάμενό τους. 

• Σε ώρες που δεν βρίσκονται σε εξωτερική υπηρεσία, 
οφείλουν να παραμένουν στο γραφείο τους, ασχολούμε¬ 
νοι σε δουλειές που τους ανατίθενται σύμφωνα με όσα 
έχουν κανονιστεί με αποφάσεις του Δημάρχου. 

• Οι κλητήρες μεταφέρουν την αλληλογραφία που δι¬ 
αβιβάζεται με το ταχυδρομείο, μεταφέρουν όσα έγγρα¬ 
φα διακινούνται από γραφείο σε γραφείο και επιδίδουν 
στους ενδιαφερομένους την προς αυτούς απευθυνόμενη 
αλληλογραφία με ειδοποιήσεις, προσκλήσεις, επιστολές 
και έγγραφα. 

• Μεταβαίνουν με εντολή του Προϊσταμένου τους και 
μόνο, στις υπηρεσίες της Περιφέρειας, της Νομαρχίας ή 
σε άλλες υπηρεσίες για την διεκπεραίωση υπηρεσιακών 
υποθέσεων. 

• Οι κλητήρες εκτελούν κάθε εργασία που προσιδιάζει 
στη φύση των γενικών καθηκόντων τους και επιβάλλεται 
από τις υπηρεσιακές ανάγκες του Δήμου. 

• Οφείλουν επίσης να συμπεριφέρονται με ιδιαίτερη 
ευπρέπεια και σεβασμό προς τους δημότες και τους 
επισκέπτες του Δήμου 

• Υποχρεούνται να παρίστανται στις συνεδριάσεις 
του Δημοτικού Συμβουλίου 

Οι καθαρίστριες - καθαριστές έχουν τις εξής υπο¬ 
χρεώσεις 

• Εντάσσονται σε ειδικό πρόγραμμα εργασίας, νομί- 
μως εγκεκριμένο, ώστε να τους παρέχεται η δυνατότητα 
να εκπληρώνουν την αποστολή τους στον ενδεδειγ- 
μένο χρόνο, ανάλογα με τις ανάγκες κάθε δημοτικής 
υπηρεσίας. 

• Προβαίνουν στον επιμελημένο καθαρισμό και στην 
ευπρεπή εμφάνιση όλων των υπηρεσιακών χώρων και 
των επίπλων που βρίσκονται σ’ αυτούς, μηδέ εξαιρουμέ- 
νων των τουαλετών και των λοιπών βοηθητικών χώρων. 
Στις εργάσιμες ώρες εξυπηρετούν τους διοικητικούς 
παράγοντες σε ότι ήθελε προκύψει. 

• Αναφέρουν στον προϊστάμενό τους, ευθύς αμέσως κάθε 
παρατήρησή τους, σχετικά με την απώλεια ειδών, φθορά 
επίπλων και σκευών και με συμβάντα ασυνήθιστα ή αδι¬ 
καιολόγητα που κίνησαν την προσοχή τους και που έχουν 
άμεση σχέση με την ασφάλεια γενικά των κτιρίων και των 
χώρων, την καθαριότητα των οποίων επιμελούνται. 

Οι τυχόν λοιποί υπάλληλοι του παραπάνω γραφείου: 

• Εκτελούν κάθε εργασία που τους ανατίθεται από 
το Δήμαρχο, τους Προϊστάμενους των τμημάτων και 
τον υπεύθυνο του γραφείου τους, που ανάγεται στη 
λειτουργία του Δήμου γενικότερα και δεν έρχεται σε 

αντίθεση με τα υπαλληλικά καθήκοντά του υπηρετού- 
ντος σ’ αυτόν άλλου προσωπικού και ακόμα δεν υπερ¬ 
βαίνει ή δεν υπολείπεται των απ’ αυτόν (τον υπάλληλο) 
διατιθεμένων τυπικών και ουσιαστικών προσόντων. 

Χειρίζονται τα φωτοτυπικά κ.λπ. μηχανήματα, ενερ¬ 
γούν απογραφές, αυτοψίες, επιδόσεις, διεκπεραίωση 
αλληλογραφίας καθώς και άλλες εργασίες, στις οποίες 
λόγω φόρτου αδυνατούν να ανταποκριθούν οι διάφορες 
του Δήμου υπηρεσίες 

γ.- ΤΜΗΜΑ ΟΙΚΟΝΟΜΙΚΟ 

Α) Γ ραφείο Λογιστηρίου και Προϋπολογισμού 

Στην αρμοδιότητά του ανήκουν: 

• Η επιμέλεια της εκκαθάρισης και εντολής πληρωμής 
κάθε δαπάνης του Δήμου. 

• Ο έλεγχος των προβλεπομένων από το νόμο δικαι- 
ολογητικών κάθε δαπάνης. 

• Ο έλεγχος της διαπίστωσης της ύπαρξης σχετικής 
πιστώσεως για την πληρωμή της δαπάνης. 

• Η αναγνώριση των πιστωτών του Δήμου με την προ- 
συπογραφή των πράξεων εκκαθάρισης, και αναγνώρισης 
και έκδοσης των οικείων χρηματικών ενταλμάτων μέσα 
στις πιστώσεις του προϋπολογισμού. 

• Η καταχώρηση των ενταλμάτων στα οικεία βιβλία 
και η αποστολή τους στο ταμείο για εξόφληση. 

• Η τήρηση των προβλεπομένων από το νόμο βιβλίων. 

• Η σύνταξη των μισθοδοτικών καταστάσεων όλου 
του προσωπικού του Δήμου με οποιαδήποτε σχέση 
εργασίας. 

• Η μέριμνα για την τακτική και έγκαιρη πληρωμή 
των πάσης φύσεως αποδοχών όλων των μισθωτών του 
Δήμου και η εκτέλεση κάθε εργασίας που έχει σχέση 
με την ασφάλισή τους. 

• Η επιμέλεια για την παρακράτηση και απόδοση των 
προστίμων που επιβάλλονται στο προσωπικό. 

• Η συνεργασία με το γραφείο προσωπικού για την σω¬ 
στή εφαρμογή των συλλογικών συμβάσεων εργασίας, κα¬ 
θώς και για κάθε θέμα που αφορά τους εργαζόμενους. 

• Η σύνταξη σχεδίου προϋπολογισμού εσόδων - εξό¬ 
δων σε συνεργασία με τις υπηρεσίες του Δήμου προ- 
κειμένου να τεθεί υπόψη των προϊσταμένων πριν διαβι¬ 
βαστεί στο Δήμαρχο και τη Δημαρχιακή Επιτροπή. 

• Η παρακολούθηση της πορείας του προϋπολογισμού 
εσόδων - εξόδων και η εισήγηση για αναμόρφωσή του 
όπου και όταν παρίσταται ανάγκη. 

• Η εκτέλεση κάθε εργασίας που αφορά θέματα προ¬ 
ϋπολογισμού σχετικά με την πρόβλεψη της εν γένει 
υλοποίησής τους, ανάλογα με την κίνηση των λογα¬ 
ριασμών. 

• Η επιμέλεια της σύνταξης αιτιολογημένης έκθεσης 
επί του απολογισμού εσόδων - εξόδων του Δήμου. 

• Η τήρηση ειδικού αρχείου προϋπολογισμού και απο¬ 
λογισμού του Δήμου με όλες τις σχετικές αποφάσεις, 
εγκρίσεις κ,λπ. καθώς και η συγκέντρωση στατιστικών 
πληροφοριών που αναφέρονται σε οικονομικά θέματα 
του Δήμου, και είναι χρήσιμες για τις προβλέψεις του 
απολογισμού. 

Β) Γ ραφείο Δημοτικής Περιουσίας και Προμηθειών 

Στην αρμοδιότητα του γραφείου ανήκουν: 

• Η σύνταξη του κτηματολογίου και η συνεχή ενη¬ 
μέρωσή του. 

• Η μέριμνα για τις εκμισθώσεις - εκποιήσεις ή εκ¬ 
μεταλλεύσεις της αστικής ή αγροτικής περιουσίας και 
γενικά της κινητής ή ακινήτου περιουσίας του Δήμου 


σύμφωνα με την κτηματική περιουσία, της σύνταξης 
σχεδίων διακηρύξεως δημοπρασιών μισθώσεως ή εκ- 
ποιήσεως κινητών και ακινήτων του Δήμου. 

• Η διαφύλαξη της ακίνητης περιουσίας του Δήμου. 

• Εισηγείται στον Δήμαρχο συμφέρουσες περιπτώ¬ 
σεις για την αγορά ακινήτων, με σκοπό την αύξηση της 
ακίνητης περιουσίας του. 

• Εισηγείται στον Δήμαρχο τρόπους εκμετάλλευσης 
της ακίνητης περιουσίας και ενεργεί για την τήρηση 
και εφαρμογή, σε καταφατικές περιπτώσεις, των απαι- 
τούμενων διαδικασιών για την υλοποίηση των συναφών 
στόχων της δημοτικής αρχής. 

• Η επιμέλεια για την κατάρτιση και την υπογραφή των 
μισθωτικών συμβάσεων σε συνεργασία με τον προϊστά¬ 
μενο του τμήματος που παρακολουθεί τον χρόνο λήξης 
της μίσθωσης των ακινήτων και της έγκαιρης ενέργειας 
των νομίμων για την διεξαγωγή των δημοπρασιών. 

• Η τήρηση βιβλίου στο οποίο θα φαίνονται οι μισθώσεις 
κάθε ακινήτου, το μίσθωμα, ο χρόνος έναρξης, και η λήξη 
της μίσθωσης και τη δημιουργία φακέλου για κάθε μίσθω¬ 
ση που θα περιέχει όλα τα θεμελιούμενα στοιχεία. 

• Η διενέργεια κάθε πράξης σχετικής με την προμήθεια 
όλων των ειδών και υλικών, για τις ανάγκες του Δήμου, γενι¬ 
κής ή ειδικής φύσεως με την άμεση επίβλεψη του Προϊστα¬ 
μένου του τμήματος, και την εποπτεία του Δημάρχου. 

• Η επιμέλεια της έγκαιρης και κανονικής παραλαβής 
από την αρμόδια επιτροπή και η ευθύνη παράδοσης 
αυτών στην αποθήκη υλικού. 

• Η τήρηση βιβλίων και στατιστικών στοιχείων των 
προμηθευόμενων ξεχωριστά για κάθε υπηρεσία, είδος, 
ποσότητα και κατηγορία καθώς και τρόπο προμήθει- 
ας(δημοπρασία, πρόχειρος διαγωνισμός κ.λπ.). 

• Η παρακολούθηση των τιμών των διαφόρων ειδών 
και υλικών που προμηθεύεται ο Δήμος και η ενημέρωση 
των διευθύνσεων των υπηρεσιών και των επιτροπών 
παραλαβής. 

• Η συγκέντρωση των στοιχείων που αφορούν τις 
προμήθειες του Δήμου και κοινοποίηση τους στις υπη¬ 
ρεσίες. 

• Η προμήθεια των καυσίμων, λιπαντικών, ανταλλα¬ 
κτικών και γενικά όλων των υλικών συντήρησης του 
μηχανικού εξοπλισμού εγκαταστάσεων και οχημάτων 
του Δήμου. 

• Η παραλαβή των προμηθευόμενων υλικών μετά την 
παραλαβή τους από την αρμόδια επιτροπή, η ταξινό¬ 
μηση αυτών, η διαφύλαξη, η συντήρηση σε καλή κατά¬ 
σταση και η διάθεση τους στις υπηρεσίες του Δήμου 
δυνάμει αποδεικτικού παραλαβής των προϊσταμένων 
των τμημάτων. 

• Η τήρηση και ενημέρωση του βιβλίου υλικών με τα 
εκδιδόμενα δελτία εισαγωγής και εξαγωγής από την 
αποθήκη των διαφόρων υλικών. 

• Η σύνταξη κάθε δικαιολογητικού των γενομένων 
προμηθειών και η υποβολή τους στο λογιστήριο για 
την εκκαθάριση της δαπάνης. 

Γ) Γ ραφείο εσόδων - Βεβαιώσεων εσόδων, τελών, ει¬ 
σφορών, φόρων και δικαιωμάτων. 

Στην αρμοδιότητά του ανήκουν: 

• Η ευθύνη της βεβαίωσης κάθε δημοτικού φόρου, 
εισφοράς, τέλους και δικαιώματος. 

• Ο έλεγχος και η παρακολούθηση της βεβαίωσης 
και είσπραξης των τελών καθαριότητας και φωτισμού. 

• Η σύνταξη παραστατικών στοιχείων για την κατάρ- 

τιση χρηματικών καταλόγων, τελών καθαριότητας και 
φωτισμού των υπόχρεων που βεβαιούνται μέσω ταμει¬ 
ακής υπηρεσίας. 

• Η παραλαβή, η αρχειοθέτηση, και ο έλεγχος των 
υπεύθυνων δηλώσεων που προβλέπει ο νόμος. 

• Η αποστολή των δηλώσεων και λοιπών στοιχείων 
στο γραφείο της ειδικής υπηρεσίας για έλεγχο και η 
επιμέλεια της βεβαιώσεως του τέλους προστίμου που 
προβλέπει ο νόμος σε περίπτωση διαπιστώσεως δια¬ 
φοράς. 

• Η μέριμνα για την έγκαιρη απόδοση προκαταβολών 
και εκκαθαρίσεων από τη ΔΕΗ. 

• Ο υπολογισμός του τέλους κατάληψης κοινόχρη¬ 
στων χώρων σύμφωνα με τις διατάξεις της κείμενης 
Νομοθεσίας και των σχετικών αποφάσεων του Δ.Σ. και 
η έκδοση αδειών κατάληψης πεζοδρομίου όπου προ- 
βλέπονται. 

• Η παραλαβή των εκθέσεων ελέγχου των αρμοδίων 
οργάνων και η ενέργεια ελέγχου όσον αφορά την έκτα¬ 
ση των χώρων που χρησιμοποιούνται για εν συνεχεία 
χρέωση των τελών με το πρόστιμο που προβλέπει ο 
νόμος κατόπιν αποφάσεως του Δημάρχου σε περίπτω¬ 
ση διαπιστώσεως χρήσεως κοινόχρηστου χώρου χω¬ 
ρίς άδεια υπερβάσεως σε έκταση της χορηγηθείσης 
άδειας. 

• Η παραλαβή και ο έλεγχος των αιτήσεων - δηλώσε¬ 
ων των ενδιαφερομένων για διαφημίσεις, η έκδοση των 
σχετικών αδειών, ο υπολογισμός του τέλους σύμφωνα 
με την κείμενη Νομοθεσία και τις αποφάσεις του Δ.Σ. 
και η ενημέρωση του βιβλίου αδειών. 

• Η παραλαβή των εκθέσεων ελέγχου των αρμόδιων 
οργάνων και η αξιολόγηση τους για τη χρέωση αυτών 
που έκαναν αυθαίρετα διαφημίσεις. 

• Η σύνταξη παραστατικών στοιχείων για την κατάρ¬ 
τιση των χρηματικών καταλόγων, βάση των διατάξεων 
της κείμενης Νομοθεσίας. 

• Η παραλαβή και η ταξινόμηση σύμφωνα με το νόμο 
των παραβολών παράβασης του ΚΟΚ τα οποία με ει¬ 
δικές καταστάσεις στέλνονται για έκδοση χρηματικών 
ενταλμάτων για την απόδοση των ποσών των παρα¬ 
βάσεων στο Δήμο. 

• Η ταξινόμηση των ανεξόφλητων εκθέσεων ελέγχου 
του ΚΟΚ η φροντίδα μέσω Υπουργείου η Αστυνομίας, 
των στοιχείων των παραβατών που τυχόν λείπουν και 
η επιμέλεια του προστίμου. 

• Η ετήσια απογραφή για έλεγχο και ενημέρωση των 
οικείων φακέλων και καρτελών των ακινήτων που υπό- 
κεινται στη φορολογία, η εισφορά και η ανεύρεση στοι¬ 
χείων αγνώστων ιδιόκτητων ακινήτων σε συνεργασία 
με την ειδική υπηρεσία. 

• Η παραλαβή και η καταχώρηση σε ειδικό βιβλίο 
των υπευθύνων δηλώσεων ακινήτων που υποβάλλονται 
σύμφωνα με το νόμο. 

• Η σύνταξη και υποβολή εκπρόθεσμα στις εκτιμητικές 
επιτροπές αναλυτικών καταστάσεων των ακινήτων που 
χρειάζονται εκτίμηση. 

• Η έκδοση βεβαιωτικών σημειωμάτων των οίκοθεν 
πράξεων των υπόχρεων όταν αυτό απαιτείται. 

• Η σύνταξη της μηνιαίας κατάστασης όλων των οίκο¬ 
θεν εισπράξεων και η διαβίβασή τους στο ταμείο. 

• Η τήρηση πρωτοκόλλου καταθέσεων των ενδίκων 
μέσων. 

• Η επιμέλεια της συγκέντρωσης των απαιτούμενων 


στοιχείων από τα αρμόδια γραφεία του τμήματος για 
την αντίκρουση των ισχυρισμών των προσφευγόντων 
με τη σύνταξη σχετικής έκθεσης. 

• Η άμεση ενημέρωση του ταμείου για την άσκηση εν¬ 
δίκων μέσων κατά των φορολογικών εγγραφών, καθώς 
και η ενημέρωση τους για το αποτέλεσμα τους μετά 
την έκδοση οριστικών αποφάσεων. 

• Η επιμέλεια της παραπομπής των προσφυγών που 
ζητούν συμβιβαστική επίλυση στις αρμόδιες επιτρο¬ 
πές. 

• Η φροντίδα για την έγκαιρη αποστολή αυτών που 
συμβιβάστηκαν στο Δ.Σ. για έγκριση καθώς και η φρο¬ 
ντίδα για την αποστολή στα Διοικητικά Δικαστήρια αυ¬ 
τών που δεν συμβιβάστηκαν η δεν ζήτησαν συμβιβασμό 
από την επιτροπή. 

• Η τήρηση του γενικού αρχείου των Διοικητικών Δι¬ 
καστηρίων (δηλαδή αρχείου δικογραφιών, δικαιολογη- 
τικών, και πρωτότυπων αποφάσεων). 

• Η φροντίδα για την αντιπροσώπευση του Δημάρχου 
στα Διοικητικά Δικαστήρια για υποστήριξη των οικονο¬ 
μικών συμφερόντων του Δήμου. 

• Η επιμέλεια της έγκαιρης λήψης των αποφάσεων 
Δ.Σ. και Δημάρχου για την συγκρότηση της επιτροπής 
συμβιβασμού. 

• Η διεκπεραίωση κάθε αλληλογραφίας σχετικής με 
τα Διοικητικά Δικαστήρια και την επιτροπή συμβιβα¬ 
σμού. 

• Η κοινοποίηση αποσπάσματος φορολογικού κατα¬ 
λόγου στους φορολογούμενους καθώς και των προ¬ 
σκλήσεων και αποφάσεων της επιτροπής συμβιβασμού 
όπως απαιτείται. 

Δ) Γραφείο Ταμειακής Υπηρεσίας 

Στην αρμοδιότητα του ανήκουν: 

• Η επιμέλεια της εξέλιξης των αποστελλομένων από 
την αρμόδια υπηρεσία χρηματικών καταλόγων η τίτλων 
εισπρακτέων εσόδων με την κοινοποίηση ατομικών ή 
ειδικών προσκλήσεων προς τους οφειλέτες και η βεβαί¬ 
ωση τον οίκοθεν βεβαιουμένων εσόδων του Δήμου και η 
έκδοση μέσα στη νόμιμη προθεσμία των αποδεικτικών 
παραλαβής εισπρακτέων σύμφωνα με τις σχετικές περί 
οικονομικής διοίκησης του λογιστικού των Δήμων και 
Κοινοτήτων. 

• Η εκκαθάριση των οφειλών των υπόχρεων και η 
έκδοση των σχετικών σημειωμάτων για την εντός του 
Δημοτικού Καταστήματος είσπραξη διαφόρων τελών 
και δικαιωμάτων και η λήψη κάθε νόμιμου μέτρου για 
την προστασία των συμφερόντων του Δήμου. 

• Η έγκαιρη παράδοση στα εισπρακτικά όργανα αντι¬ 
γράφων των χρηματικών καταλόγων για να επιμεληθούν 
την αντίστοιχη είσπραξη. Η κατανομή κάθε είδους εσό¬ 
δων των εισπρακτέων χρηματικών τίτλων, η παρακολού¬ 
θηση της είσπραξης τους και η ενέργεια των πιστώσεων 
των πιο πάνω τίτλων των πληρωθέντων ποσών. 

• Η ενέργεια του ελέγχου της κάθε μορφής εισπράξε¬ 
ων η τακτοποίηση λογιστικά των εισπράξεων που πραγ¬ 
ματοποιούνται από τα οικεία όργανα η έκδοση χωριστά 
για κάθε παραλαβή χρημάτων των οικείων γραμματίων 
παραλαβής με χρηματικό λογαριασμό τακτοποιητικές 
εισπράξεις σύμφωνα με τις οικείες διατάξεις περί οικο¬ 
νομικής διοίκησης και λογιστικού των Δήμων. 

• Η ενέργεια ελέγχου της πληρωμής των εκδιδόμενων 
χρηματικών ενταλμάτων των αποδοχών του προσωπικού 
του Δήμου με οποιαδήποτε σχέση εργασίας (μόνιμου, 

αόριστου κ.λπ.) των έργων προμηθειών και γενικά των 
δαπανών του Δήμου σύμφωνα με τις σχετικές διατάξεις 
περί οικονομικής διοίκησης και λογιστικού των Δήμων 
και των κοινοτήτων και εν συνεχεία εξόφλησή τους. 

• Η συγκέντρωση και καταχώρηση στα οικεία λογιστι¬ 
κά βιβλία των εισπράξεων και των πληρωμών του Δήμου 
σύμφωνα με τις οικείες διατάξεις περί οικονομικής διοί¬ 
κησης και λογιστικού των Δήμων και των Κοινοτήτων. 

• Η κατάρτιση των μηνιαίων και ετησίων απολογιστι¬ 
κών καταστάσεων των εισπραχθέντων και εισπρακτέων 
υπολοίπων κατά λογαριασμούς εσόδων και των πλη- 
ρωθέντων χρηματικών ενταλμάτων κατά κωδικό αριθμό 
εξόδων προϋπολογισμού. 

• Η κατάρτιση στο τέλος κάθε έτους του απολογισμού 
τον εν γένει εσόδων και εξόδων του Δήμου. 

δ. ΤΜΗΜΑ ΠΡΟΓΡΑΜΜΑΤΙΣΜΟΥ - ΠΕΡΙΒΑΛΛΟΝΤΟΣ 
- ΠΟΛΙΤΙΚΗΣ ΠΡΟΣΤΑΣΙΑΣ ΚΑΙ Π.Σ.Ε.Α. 

Α) Γραφείο Περιβάλλοντος, Αγροτικής Ανάπτυξης και 
Πρασίνου 

Στην αρμοδιότητά του ανήκουν: 

• Περιβαλλοντολογικά Προβλήματα που έχουν σχέση 
με την Ύδρευση, αποχέτευση, απορρίμματα κ.λπ. και 
γενικά κάθε υγειονομικό πρόβλημα σε επίπεδο Δήμου 

• Οργάνωση προγραμμάτων αγωγής υγείας πολι¬ 
τών, διαλέξεων, επιμορφωτικών σεμιναρίων ειδικών 
ομάδων. 

• Οργάνωση περιβαλλοντικών εκδηλώσεων για τη γε¬ 
νικότερη περιβαλλοντική εκπαίδευση των δημοτών και 
επιπλέον οργάνωση και υλοποίηση των προγραμμάτων 
που αποφασίζει το Δ.Σ. για το περιβάλλον. 

• Η μέριμνα για την προστασία του πρασίνου στη 
διοικητική περιοχή του Δήμου, και γενικότερα των δα¬ 
σικών περιοχών του Δήμου. 

• Η συνεργασία με τις αντίστοιχες υπηρεσίες της 
Νομαρχιακής Αυτοδιοίκησης και της Περιφέρειας για 
την από κοινού ρύθμιση και αντιμετώπιση των περιβαλ¬ 
λοντικών προβλημάτων του Δήμου. 

• Ο έλεγχος της εφαρμογής των μέτρων προστασίας 
του περιβάλλοντος όπου ο Δήμος έχει τέτοια αρμοδι¬ 
ότητά. 

• Η συνεργασία με τις Δ/νσεις Γεωργίας και Δασών 
του Ν. Κέρκυρας καθώς και της αρμόδιες υπηρεσίες 
του Υπουργείου Γ εωργίας. 

• Η συνεργασία με την Στατιστική Υπηρεσία για όλα 
τα σχετικά με το αντικείμενο του Τμήματος θέματα. 

• Η επεξεργασία προτάσεων προς τις αρμόδιες υπη¬ 
ρεσίες για την εκπόνηση μελετών, τη σύνταξη σχεδίων, 
και την υλοποίηση προγραμμάτων για την αγροτική 
ανάπτυξη του Δήμου. 

• Η παροχή συμβουλευτικών υπηρεσιών και ενημέρω¬ 
ση πληροφόρηση των αγροτών σε θέματα γεωπονίας. 

• Η συνεργασία και συμμετοχή στα προγράμματα της 
Ν.Α. της Περιφέρειας και του Κράτους για την ισόρροπη 
ανάπτυξη της γεωργικής βιομηχανίας, την ενημέρωση 
για την τήρηση των περιβαλλοντικών όρων λειτουρ¬ 
γίας. 

• Ο εντοπισμός ελλείψεων αγροτικής οδοποιίας και 
άλλων έργων υποδομής και η υποβολή σχετικών προ¬ 
τάσεων στις αρμόδιες υπηρεσίες του Νομού και τις 
υπηρεσίες. 

• Η συγκέντρωση στοιχείων για έργα εξωραϊσμού 
των οικισμών και η φροντίδα για τον εμπλουτισμό του 


Δήμου με πράσινο καθώς και για τη δημιουργία όπου 
αυτό είναι δυνατόν, νέων παιδικών χαρών, κέντρων ανα¬ 
ψυχής κ.λπ. 

• Η φροντίδα για τη δημιουργία και ανάπτυξη φυτω¬ 
ρίου δενδρυλλίων και καλλωπιστικών φυτών, που θα 
εξυπηρετεί τις ανάγκες του Δήμου. 

• Η φροντίδα προστασίας των Ελαιοδένδρων της δι¬ 
οικητικής περιοχής του Δήμου. 

• Η φροντίδα προστασίας των θαλάσσιων ακτών του 
Δήμου από πάσης φύσεως ρύπανση. 

Η μέριμνα για τον έγκαιρο εφοδιασμό του Δήμου με 
το απαραίτητο φυτωριακό υλικό, θάμνους, δένδρα, φυτά 
κ.λπ. 

Β) Γ ραφείο Προγραμμάτων Ε.Ε. 

Στην αρμοδιότητά του ανήκουν: 

• Η ενημέρωση της Δημοτικής Αρχής για τα προγράμ¬ 
ματα της Ε.Ε. που ενδιαφέρουν το Δήμο, και υποστήριξη 
των αρμοδίων υπηρεσιών στον σχεδίασμά,στην υλοποί¬ 
ηση και αξιολόγηση σχετικών ενεργειών. 

• Η κατάρτιση αιτήσεων συμμετοχής του Δήμου σε 
συγκεκριμένα προγράμματα και η παρακολούθηση και 
η αξιολόγηση της υλοποίηση τους. 

• Η ενημέρωση των υπαλλήλων και των αιρετών στα 
Κοινοτικά ζητήματα. 

• Διακίνηση μέσα στο Δήμο (Διοικητική περιοχή Δή¬ 
μου) εντύπων και άλλων μέσων πληροφόρησης για τις 
ευρωπαϊκές εξελίξεις που αφορούν την Τοπική Αυτο¬ 
διοίκηση ή τους κατοίκους της περιοχής του Δήμου 
Φαιάκων. 

Γ) Γραφείο Δημόσιας Υγείας και έκδοσης αδειών 
ίδρυσης και λειτουργίας καταστημάτων υγειονομικού 
ενδιαφέροντος. 

Στην αρμοδιότητά του ανήκουν: 

• Αδειες ίδρυσης και λειτουργίας καταστημάτων υγει¬ 
ονομικού ενδιαφέροντος και άδειες διενέργειας ψυχα¬ 
γωγικών τεχνικών παιχνιδιών. 

• Αδειες λειτουργίας μουσικών οργάνων. 

• Ηχορύπανση 

• Αντιμετώπιση ανθυγιεινών εστιών 

• Εφαρμογή προγραμμάτων καταπολέμησης εντόμων 
υγειονομικής σημασίας και τρωκτικών. 

• Σχολική Υγιεινή 

Δ) Γ ραφείο χημικού εργαστηρίου. 

Στην αρμοδιότητα του ανήκουν: 

• Η διενέργεια φυσικοχημικών και μικροβιολογικών 
αναλύσεων νερών (πόσιμων, θαλασσινών κ.λπ.), και λυ¬ 
μάτων (βιολογικών, εργοστασιακών, οικιακών κ.λπ.). 

• Η ενημέρωση των δημοτών για τα αποτελέσματα 
των εργαστηριακών εξετάσεων και η επεξεργασία προ¬ 
τάσεων προς τις αρμόδιες υπηρεσίες και τη δημοτική 
Αρχή για τη λήψη μέτρων προς αντιμετώπιση σχετικών 
προβλημάτων. 

Ε) Γ ραφείο Δημοτικών Νεκροταφείων 

Στην αρμοδιότητά του ανήκουν: 

• Η επιμέλεια της σύνταξης και προσαρμογής του 
κανονισμού λειτουργίας και δικαιωμάτων των νεκρο¬ 
ταφείων στα κάθε φορά δεδομένα. 

• Η τήρηση των διατάξεων του ως άνω κανονισμού. 

• Η μέριμνα για την εφαρμογή των ισχυουσών υγειο¬ 
νομικών διατάξεων στους χώρους των νεκροταφείων. 

• Η επιμέλεια μέσω των εργαζομένων στα νεκροτα¬ 
φεία της καθαριότητας και της ευπρεπής εμφάνισης 
των χώρων. 

• Η συγκέντρωση των αναγκαίων βεβαιωτικών στοι¬ 
χείων. Η έκδοση των οίκοθεν εντολών για την έγκριση 
είσπραξη των τελών και των δικαιωμάτων που παρέ¬ 
χονται από τη χρήση των νεκροταφείων. 

• Η σύνταξη και αποστολή στο ταμείο για βεβαίωση 
των εσόδων που για οποιοδήποτε λόγο καθυστερούν. 

• Η τήρηση αριθμημένων καρτελών των εισπραττόμε- 
νων τελών και δικαιωμάτων για κάθε ταφή και φύλαξη 
οστών. Στην περίπτωση που τα έσοδα αυτά εισπράτ- 
τονται με βεβαιωτικούς καταλόγους, η Ταμειακή Υπη¬ 
ρεσία είναι υποχρεωμένη να παρέχει στο γραφείο των 
νεκροταφείων τα αποδεικτικά στοιχεία είσπραξης με 
τον πιο πρόσφορο τρόπο. 

• Η εκτέλεση κάθε άλλης υπηρεσίας που προβλέπεται 
από τον κανονισμό των νεκροταφείων ή του ειδικού 
νόμου περί των κοιμητηρίων και των σ’ αυτά λειτουρ- 
γούντων Ιερών Ναών. 

Ζ) Γραφείο ΠΟΛΙΤΙΚΗΣ ΠΡΟΣΤΑΣΙΑΣ και Π.Σ.Ε.Α. 

Έχει την ευθύνη της αντιμετώπισης των Εκτάκτων 
αναγκών τόσο σε περίοδο ειρήνης (ΠΟΛΙΤΙΚΗ ΠΡΟΣΤΑ¬ 
ΣΙΑ) όσο και σε περίοδο πολέμου (Πολιτικός Σχεδιασμός 
Εκτακτης Ανάγκης). 

Φροντίδα για την αντιμετώπιση σε καιρό ειρήνης 
εκτάκτων αναγκών (Σεισμοί, Πλημμύρες, Πυρκαγιές). 

Συγκρότηση και οργάνωση σε συνεργασία με τις 
αρμόδιες Υπηρεσίες της Νομαρχιακής Αυτοδιοίκησης 
Νομού Κερκύρας, των αρμοδίων Υπηρεσιών της Πε¬ 
ριφέρειας Ιόνιων Νησιών, των ομάδων αντιμετώπισης 
εκτάκτων αναγκών και των επιτροπών πολιτών. 

Σύνταξη τοπικών σχεδίων, σε συνεργασία με τις αρ¬ 
μόδιες Υπηρεσίες της Ν/Α και της Περιφέρειας Ιόνιων 
Νησιών. 

Συνεργασία με το Γραφείο Τύπου του Δήμου για την 
ενημέρωση των κατοίκων της περιοχής με κάθε μέσο, 
των οδηγιών για την αντιμετώπιση προβλημάτων που 
δημιουργούνται από έκτακτες ανάγκες. 

Ενημέρωση, ανά εξάμηνο, του Σχεδίου 'ΞΕΝΟΚΤ- 
ΑΤΗΣ". 

Για θέματα Π.Σ.Ε.Α. συνεργασία με τις αρμόδιες Υπη¬ 
ρεσίες Ν/Α και Περιφέρειας για σύνταξη και ενημέρωση 
σχεδίων έκτακτης ανάγκης. 

ε.- ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ 

Στην Τεχνική Υπηρεσία του Δήμου υπηρετούν, μόνο, 
Μηχανικοί (ΠΕ) και Τεχνολόγοι (ΤΕ) υπάλληλοι. 

I.- ΑΡΜΟΔΙΟΤΗΤΕΣ ΓΡΑΦΕΙΟΥ ΜΕΛΕΤΩΝ ΚΑΙ ΕΠΙΒΛΕ¬ 
ΨΗΣ ΕΡΓΩΝ 

Έχει την ευθύνη σύνταξης των μελετών και της επί¬ 
βλεψης όλων των έργων του Δήμου. Έχει την ευθύνη 
της μελέτης και εκτέλεσης έργων με αυτεπιστασία ή 
της επίβλεψης μελέτης / εκτέλεσης έργων που ανατί¬ 
θενται σε τρίτους και που περιλαμβάνουν: α) Την κα¬ 
τασκευή, επισκευή, συντήρηση, διακόσμηση και εξοπλι¬ 
σμό των δημοτικών κτιρίων και εγκαταστάσεων που 
αναλαμβάνει να κατασκευάσει ή συντηρήσει ο Δήμος. 
Τα εκτελούμενα έργα καλύπτουν εργασίες οικοδομικές 
(φέρουσες κατασκευές, τοιχοποιία, επιχρίσματα χρω¬ 
ματισμοί, επιστρώσεις κ.λπ., ξυλουργικές και μεταλλικές 
εγκαταστάσεις κ.λπ. β)Έργα οδοποιίας και λοιπά έργα 
Υποδομής (κατασκευές κόμβων και διαβάσεων, γεφυ¬ 
ρών, αντιπλημμυρικών έργων, διευθετήσεις και καλύψεις 
ρεμάτων κ.λπ.). γ)Έργα διαμόρφωσης υπαίθριων χώρων 
(π.χ. πεζόδρομοι, πλατείες, παιδικές χαρές, αθλητικοί 


χώροι κ,λπ.). δ) Εκτέλεση εργασιών σήμανσης και δι¬ 
αγράμμισης οδών (Εγκατάσταση και συντήρηση κάθε 
είδους πληροφοριακών πινακίδων στην περιοχή του 
Δήμου, π.χ. πινακίδες ονομασίας οδών και πλατειών, 
αρίθμησης κτιρίων, παροχής πληροφοριών σε οδηγούς 
και διερχόμενους, παροχής πληροφοριών σε θέματα του 
Δήμου, στάσεων συγκοινωνιακών μέσων), ε) Ηλεκτρομη- 
χανολογικά έργα και συντήρηση Η/Μ εξοπλισμού. 

Αναλυτικά για τον ΠΡΟΓΡΑΜΜΑΤΙΣΜΟ ΤΩΝ ΤΕΧΝΙΚΩΝ 
ΕΡΓΩΝ: 

Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστη¬ 
ριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου την εκτέλεση 
εργασιών συντήρησης της υφισταμένης κοινόχρηστης 
υποδομής και τις εργασίες των λοιπών τομέων της Τε¬ 
χνικής Υπηρεσίας. 

Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός των προϋπο¬ 
θέσεων υλοποίησής τους (χρονοδιάγραμμα, τεχνικός 
εξοπλισμός, ανθρώπινο δυναμικό, πόροι κ.λπ. 

Συνεργασία με τα αρμόδια Τμήματα της Διεύθυνσης 
Διοικητικών Υπηρεσιών του Δήμου για την παρακολού¬ 
θηση της υλοποίησης του προηγούμενου προγραμμα¬ 
τισμού και τη τήρηση απολογιστικών και στατιστικών 
στοιχείων. 

Αναλυτικά για την ΕΚΠΟΝΗΣΗ ΜΕΛΕΤΩΝ ΚΑΙ ΕΠΙΒΛΕ¬ 
ΨΗ ΕΚΤΕΛΕΣΗΣ ΕΡΓΩΝ: 

Προσδιορισμός ετήσιων και μεσοπρόθεσμων στό¬ 
χων εκτέλεσης νέων έργων στην περιοχή του Δήμου 
και εκτέλεσης εργασιών συντήρησης της υφισταμένης 
κοινόχρηστης υποδομής. Ετήσιος Προγραμματισμός 
μελετών και κατασκευών νέων έργων. 

Εισήγηση για τη σκοπιμότητα ανάθεσης συγκεκρι¬ 
μένων μελετών τεχνικών έργων εε τρίτους εκτός του 
Δήμου (προμελέτες, προκαταρτικές μελέτες, οριστικές 
μελέτες, μελέτες εφαρμογής). Κατάρτιση προδιαγρα¬ 
φών μελετών και τήρηση των διαδικασιών ανάθεσης 
συγκεκριμένων μελετών σε τρίτους (Σύνταξη διακηρύ¬ 
ξεων, τευχών προδιαγραφών, αξιολόγηση εκδηλώσεων 
ενδιαφέροντος, εισήγηση σχετικών αποφάσεων, σύντα¬ 
ξη συμβάσεων κ,λπ.). 

Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδι¬ 
κασιών παρακολούθησης ελέγχου και παραλαβής των 
μελετών από ποιοτικής και συμβατικής άποψης. 

Σύνταξη των πόσης φύσεως μελετών που απαιτούνται 
για όλα τα έργα του Δήμου. 

Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακο¬ 
λούθηση, εκτέλεση και παραλαβή μελετών και τεχνικώς 
έργων. 

Κατάρτιση τεχνικών προδιαγραφών για την προμήθεια 
τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών, κ.λπ. που χρησιμο¬ 
ποιεί ο Δήμος. Συμμετοχή στις Επιτροπές αξιολόγησης 
προσφορών και στις επιτροπές παραλαβής των προη¬ 
γουμένων ειδών. 

Εκπόνηση μελετών που σχετίζονται με Μηχανολογικές 
/ Ηλεκτρολογικές εγκαταστάσεις. 

II.- ΑΡΜΟΔΙΟΤΗΤΕΣ ΓΡΑΦΕΙΟΥ ΧΩΡΟΤΑΞΙΚΟΥ / ΠΟ- 
ΛΕΟΔΟΜΙΚΟΥ ΣΧΕΔΙΑΣΜΟΥ, ΠΟΛΕΟΔΟΜΙΚΩΝ ΕΦΑΡ¬ 
ΜΟΓΩΝ ΚΑΙ ΚΤΗΜΑΤΟΛΟΓΙΟΥ 

Έχει την ευθύνη για όλα τα θέματα που είναι σχετικά 
σε ζητήματα πολεοδομικού σχεδιασμού και πολεοδο- 
μικών εφαρμογών. 

• Η άσκηση, υπό την άμεση και καθολική εξάρτησή 
του από τον Δήμαρχο, όλων των πολεοδομικών αρ¬ 
μοδιοτήτων που παραχωρούνται με νόμο, κάθε φορά, 
στο Δήμο. 

• Η σχέση με τις ειδικές αρμοδιότητές του 

• Η Παρακολούθηση και επίβλεψη της σύνταξης των 
πολεοδομικών μελετών των πράξεων εφαρμογής, του Γε¬ 
νικού Πολεοδομικού Σχεδίου και των μελετών αναθεώρη¬ 
σης του εγκεκριμένου ρυμοτομικού σχεδίου στα πλαίσια 
της επιχείρησης Πολεοδομικής Ανασυγκρότησης. 

• Η απασχόληση με τη διαδικασία τροποποίησης των 
εγκεκριμένων ρυμοτομικών σχεδίων. 

• Η απασχόληση με την έκδοση βεβαιώσεων οικοδο- 
μησιμότητας των οικοπέδων των περιοχών που εντά¬ 
χθηκαν στο σχέδιο πόλεως βάσει του ν. 1337/1983 σύμ¬ 
φωνα με την εγκ. 106/1986. 

• Η προώθηση της διαδικασίας εγκρίσεως οδών προ- 
ϋφιστάμενων του έτους 1923. 

• Ο προέλεγχος για την έκδοση οικοδομικών αδειών. 

• Ο έλεγχος των μελετών και η έκδοση των οικοδο¬ 
μικών μελετών. 

• Η έκδοση αδειών περιτοιχίσεως, κατεδαφίσεως, επι- 
χωματώσεως και κοπής δέντρων (ν.1337/1983) 

• Ο στατικός έλεγχος μελετών για έκδοση οικοδομι¬ 
κών αδειών (π.δ. 910/1977) 

• Ο έλεγχος των ηλεκτρομηχανολογικών μελετών 
εκδιδομένων αδειών σύμφωνα με το Γ.Ο.Κ. (άρθρο 112) 

• Ο έλεγχος των μελετών θερμομόνωσης εκδιδομένων 
οικοδομικών αδειών (ν.δ. της 4.7.1979). 

• Ο έλεγχος της θερμομόνωσης ανεγειρόμενων οικο¬ 
δομών (άρθρο 2 παρ. 4 του π.δ. της 4.7.1979 « περί εγκρί- 
σεως κανονισμού για την θερμομόνωση κτιρίων»), 

• Η τήρηση αρχείου οικοδομικών αδειών 

• Η επιβολή του Τ.Α.Π. 

• Ο έλεγχος των φορολογικών και η απόφαση για την 
έγκριση της έκδοσης οικοδομικών αδειών. 

• Η σύνταξη πράξεων έγκρισης εκτελεσθεισών οικο¬ 
δομικών εργασιών. 

• Ο έλεγχος των οικοδομών για θεώρηση των οικοδο¬ 
μικών αδειών (αυτοψίες, τρόπος έκδοσης αδειών) 

• Η επιβολή μέτρων ασφάλειας σε οικοδομές (13.4.1929- 
10.9.1983 ν. 1396, ΦΕΚ 126 Α ) 

• Η εξέταση κάθε θέματος σχετικού με τη στατική 
επάρκεια των οικοδομών (π.δ. 910/1977) 

• Η διαπίστωση των βλαβών λόγω υγρασίας, στατικής 
ανεπάρκειας φέροντος οργανισμού. 

• Η διαπίστωση της επικινδυνότητας των οικοδομών. 

ΑΝΑΦΟΡΙΚΑ ΜΕ ΤΟ ΚΤΗΜΑΤΟΛΟΓΙΟ: 

Εκτέλεση εργασιών για την εφαρμογή του σχεδίου 
Πόλης ή των εκτός σχεδίου αδειών επί του εδάφους 
(καθορισμός οικοδομικών γραμμών, σύνταξη και έλεγχος 
τοπογραφικών διαγραμμάτων κ.λπ.). 

Τήρηση των σχετικών διαδικασιών, κατάρτιση και 
έκδοση πράξεων αναλογισμού, προσκυρώσεις και τα¬ 
κτοποιήσεις οικοπέδων. 

Εκτέλεση τοπογραφικών εργασιών για τις ανάγκες 
του Τμήματος ή άλλων Τμημάτων του Δήμου. 


Επίβλεψη τοπογραφικών εργασιών που ανατίθενται 
σε τρίτους. 

Συνεχής ενημέρωση των τοπογραφικών διαγραμμά¬ 
των του σχεδίου πόλης. 

Εκτέλεση ή επίβλεψη εργασιών για σύνταξη του κτη¬ 
ματολογίου του Δήμου. Τήρηση του μηχανογραφημένου 
αρχείου κτηματολογίου και παροχή σχετικών στοιχείων 
και πληροφοριών. 

Τήρηση αρχείου πολεοδομικών σχεδίων σε συνερ¬ 
γασία με το Γ ραφείο Διοικητικής υποστήριξης της της 
Διεύθυνσης. 

Εκτέλεση τοπογραφικών εργασιών κάθε είδους. 

ζ.- ΤΜΗΜΑ ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ ( Κ.Ε.Π.) 

Α) Γ ραφείο Κ.Ε.Π 

Β) Γραφείο Κ.Ε.Π. 

Στην αρμοδιότητά τους ανήκουν: 

• Η παροχή διοικητικών πληροφοριών και η διεκπεραί¬ 
ωση υποθέσεων των πολιτών από την υποβολή της αίτη¬ 
σης μέχρι την έκδοση της τελικής πράξης σε συνεργασία 
με τις καθ’ ύλην αρμόδιες υπηρεσίες, ειδικότερα: 

• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοι¬ 
κητικών υποθέσεων. Τα αναγκαία πληροφοριακά στοι¬ 
χεία αντλούνται από την κεντρική βάση δεδομένων του 
ΥΠΕΣΔΑΑ, με την οποία συνδέονται όλα τα Κ.Ε.Π., αλλά 
και από τοπικές βάσεις δεδομένων. 

• Παραλαμβάνει αιτήσεις πολιτών, για την διεκπεραίω¬ 
ση υποθέσεών τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολλο. 

• Διαθέτει για διευκόλυνση των πολιτών έντυπα αιτή¬ 
σεων κατά το άρθρο 3 παραγ. 3 του Κώδικα Διοικητικής 
διαδικασίας (ν. 2690/1999) 

• Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το Κ.Ε.Π., το αναζητά και τα παραλαμβάνει 
με οποιοδήποτε πρόσφορο τρόπο από τις αρμόδιες υπη¬ 
ρεσίες, μετά από σχετική εξουσιοδότηση των πολιτών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωση τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το συγκεκριμένο Κ.Ε.Π. στη δ/νση που έχει δηλωθεί 
με συστημένη επιστολή επί αντικαταβολή. 

• Η επικύρωση αντιγράφων διοικητικών εγγράφων. 

• Η θεώρηση του γνήσιου της υπογραφής. 

• Η χορήγηση παραβολών, υπεύθυνων δηλώσεων κ.α. 

Η χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙδ 

Πέραν των ανωτέρω αρμοδιοτήτων και όσες κάθε 
φορά η Κυβέρνηση της χώρας ή άλλοι αρμόδιοι κατά 
νόμο φορείς του αναθέτουν. 

η.- ΤΜΗΜΑ Α.Μ.Ε.Α., ΠΑΙΔΕΙΑΣ, ΣΧΟΛΙΚΩΝ ΕΠΙΤΡΟΠΩΝ, 
ΠΟΛΙΤΙΣΜΟΥ 

I) Γ ραφείο Α.Μ.Ε.Α. 

Έχει την ευθύνη λήψης όλων των αναγκαίων μέτρων για 
την εξασφάλιση της προσβασιμότητας και των λοιπών 
διευκολύνσεων για τα άτομα με αναπηρίες στους χώρους 
λειτουργίας τους (ν. 3230/11.2.2004, άρθρο 12, παρ. 10). 

II) Γραφείο Παιδείας, Σχολικών Επιτροπών, Πολιτισμού. 

Έχει την ευθύνη της Διαχείρισης θεμάτων Δημοτικής 
Επιτροπής Παιδείας και Σχολικών Επιτροπών, της Κοι¬ 
νωνικής Πολιτικής και όλων των θεμάτων που αφορούν 
τον Πολιτισμό. 

• Μέριμνα για τη συγκρότηση και τη λειτουργία των σχο¬ 
λικών επιτροπών όλων των σχολείων Α/θμιας και Β/θμιας 
εκπαίδευσης και της Δημοτικής Επιτροπής Παιδείας. 

• Διοικητική υποστήριξη της Δημοτικής Επιτροπής 
Παιδείας. 

• Συνεργασία με την Τεχνική Υπηρεσία για την κα¬ 
ταγραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέ¬ 
ση με συντηρήσεις, ανεγέρσεις, προσθήκες αιθουσών, 
επεκτάσεις χώρων στα υπάρχοντα σχολεία, αγορές 
οικοπέδων νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παρα¬ 
λαβή των χρημάτων. 

• Συγκέντρωση και επεξεργασία στοιχείων που αφο¬ 
ρούν την υφισταμένη κατάσταση των υποδομών της 
περιοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

• Συγκέντρωση και επεξεργασία στοιχείων που αφο¬ 
ρούν την υφισταμένη κατάσταση των δημοτών που 
ανήκουν σε διάφορες κοινωνικές ομάδες (νέοι, ηλικι¬ 
ωμένοι, γυναίκες κ,λπ.) και κυρίως ομάδων με κίνδυνο 
αποκλεισμού από την αγορά εργασίας. 

• Παρακολούθηση της ποιότητας των παρεχομένων 
υπηρεσιών πρόνοιας, υγείας, Πολιτισμού προς τους δη¬ 
μότες είτε μέσω των Νομικών Προσώπων του Δήμου 
είτε μέσω άλλων τοπικών φορέων. 

• Συνεργασία με τα Νομικά Πρόσωπα του Δήμου που 
ασκούν αρμοδιότητες Κοινωνικής και Πολιτιστικής Πο¬ 
λιτικής. 

• Υποβολή προτάσεων σε εθνικά προγράμματα και 
προγράμματα της Ε.Ε. Υλοποίηση, παρακολούθηση και 
αξιολόγηση της υλοποίησής τους. 

• Εκπόνηση ερευνών / μελετών κοινωνικού / πολιτι¬ 
στικού περιεχομένου. 

• Ανάπτυξη συνεργασιών και συντονισμού με άλλους 
φορείς με σκοπό τη δημιουργία ενιαίας αντίληψης για 
τις ανάγκες και η αποφυγή επικαλύψεων στις υπηρεσίες 
που παρέχουν. Δημιουργία μόνιμου μηχανισμού διασύν¬ 
δεσης και συνεργασίας των φορέων, κρατικών και μη, 
επαγγελματικών και εθελοντικών, εθνικών, περιφερεια¬ 
κών και ευρωπαϊκών που παρέχουν κοινωνικές / πολιτι¬ 
στικές υπηρεσίες στα γεωγραφικά όρια του Δήμου. 

• Σχεδιασμός / υλοποίηση προγραμμάτων με στόχους: 
τη διάσωση της πολιτιστικής μας κληρονομιάς, την προ¬ 
ώθηση της συνεργασίας και της συναλλαγής εμπειριών 
των νέων του Δήμου μας με τους νέους από την Ευρώπη 
και τη διοργάνωση πολιτιστικών δραστηριοτήτων. 

• Πληροφόρηση / Ενημέρωση, ευαισθητοποίηση των 
δημοτών. 

·. Προσέλκυση εθελοντών. 

• Παροχή κοινωνικών και πολιτιστικών υπηρεσιών συ¬ 
μπληρωματικά με τα Νομικά Πρόσωπα. 

θ.- ΤΜΗΜΑ ΔΗΜΟΤΙΚΗΣ ΑΣΤΥΝΟΜΙΑΣ 

Α) Γραφείο Ένστολου Προσωπικού 

Στην αρμοδιότητα του προσωπικού της Δημοτικής 
Αστυνομίας (Ειδική υπηρεσία Δήμων και Κοινοτήτων) του 


άρθρου 24 παρ. Ιστοιχ. ή και 2 του ν.1065/1980 ανάγονται 
ο έλεγχος και η τήρηση των διατάξεων που αφορούν: 

• Στην καθαριότητα 

• Στην κυκλοφορία και στάθμευση των οχημάτων 

• Στην οικοδόμηση 

• Στην αποχέτευση 

• Στην μόλυνση του περιβάλλοντος 

• Στην προστασία του υπόγειου υδατικού δυναμικού 

Η άσκηση των αρμοδιοτήτων του προσωπικού αυτού 

περιορίζεται στα όρια του Δήμου 

Ειδικότερα: 

1) Ασχολείται με τον έλεγχο της τήρησης της καθα¬ 
ριότητας της πόλης όπως αυτή καθορίζεται από τις 
ισχύουσες διατάξεις και από τις εκάστοτε εκδιδόμενες 
αποφάσεις του Δ.Σ. 

2) Ο έλεγχος της καθαριότητας εκτείνεται σε όλους 
τους δημόσιους, δημοτικούς, και κοινόχρηστους γενι¬ 
κά χώρους, και σε τόπους αγοράς. Φροντίζει για την 
τήρηση των όρων της τοιχοκολλήσεως έτσι ώστε να 
αποφεύγεται η ρύπανση του χώρου. Φροντίζει για τον 
εξοπλισμό του με τα απαραίτητα τεχνικά μέσα για τον 
έλεγχο της κάθε μορφής ρύπανσης του περιβάλλοντος. 
Ενημερώνει τους δημότες για τούτο και προτείνει μέ¬ 
τρα για την πρόληψη και καταστολή των αιτιών που 
προκαλούν την μόλυνση. 

3) Ελέγχει το υδατικό δυναμικό ως προς το αν τη¬ 
ρεί τους όρους υγιεινής και προτείνει μέτρα αποφυγής 
δημιουργίας εστιών μόλυνσης για τη δημόσια υγεία. 
Χρησιμοποιεί κάθε νόμιμο μέσο για την συμμόρφωση 
των παραβατών. 

4) Ασχολείται με την τήρηση των διατάξεων του ΚΟΚ 
μέσα στην πόλη όπως με την τήρηση ειδικών αστυνομι¬ 
κών διατάξεων που αφορούν την κυκλοφορία και στάθ¬ 
μευση των οχημάτων και επιβάλει τις νόμιμες κυρώσεις 
στους παραβάτες. Ο έλεγχος για την στάθμευση των 
πόσης φύσεως οχημάτων εκτείνεται τόσο στους χώρους 
ελεγχόμενης στάθμευσης, όσο και χώρους εκτός αυτών 
και εισηγείται όλες τις ενέργειες που απαιτούνται. 

5) Για την άσκηση των αρμοδιοτήτων αυτών εφαρμό¬ 
ζονται η εκάστοτε ισχύουσες διατάξεις. 

6) Ελέγχει την τήρηση των όρων οικοδομήσεως και 
της χρήσεως με τα οικοδομικά υλικά των κοινοχρήστων 
χώρων και την ασφάλεια των ανεγειρόμενων οικοδομών 
που υποδεικνύει στις αρμόδιες υπηρεσίες την κατεδά¬ 
φιση επικίνδυνων κτιρίων. 

7) Ελέγχει και επιβάλει κυρώσεις σε κάθε παραβάτη. 

8) Για τον έλεγχο της οικοδόμησης το προσωπικό της 
Δημοτικής Αστυνομίας δικαιούται να εισέρχεται σε ανε- 
γειρόμενες οικοδομές και πάσης φύσεως κτίσματα, σύμ¬ 
φωνα με τις εκάστοτε ισχύουσες διατάξεις και να ελέγχει 
τις άδειες οικοδόμησης και κάθε σχετική άδεια. 

9) Ασχολείται με τον έλεγχο της αποχέτευσης γενικά, 
δηλαδή τις παράνομες συνδέσεις ακινήτων με υδρο¬ 
φόρους αγωγούς ή αγωγούς των ακαθάρτων ή βρόχι¬ 
νων νερών και τις παράνομες επεκτάσεις των αγωγών 
αυτών. Ελέγχει και παρεμποδίζει την επιχωμάτωση ή 
δόμηση της φυσικής ροής των χειμάρρων, τον έλεγχο 
των νερών που χύνονται στους χείμαρρους και ποτα¬ 
μούς για να μην περιέχουν λύματα. Για τον έλεγχο αυτό 
το προσωπικό της Δημοτικής Αστυνομίας δικαιούται 
να εισέρχεται σε αυλές και οικήματα πάσης φύσεως 
σύμφωνα με τις ισχύουσες διατάξεις. 

10) Ο έλεγχος για την μόλυνση του περιβάλλοντος 

εκτείνεται σε κάθε πηγή και αιτία παροδική ή μόνιμη που 
προκαλεί ρύπανση στο φυσικό περιβάλλον. Ο έλεγχος 
για την μόλυνση του περιβάλλοντος περιλαμβάνει και την 
ρύπανση από οσμές από εγκατάλειψη στερεών αντικειμέ¬ 
νων ή υπολειμμάτων σε δημόσιους ή ιδιωτικούς χώρους 
που δημιουργούνται από κάθε είδους δραστηριότητα. 

11) Ασκεί οποιαδήποτε νέα αρμοδιότητα ανατίθεται 
με νομοθετική ρύθμιση στην υπηρεσία της Δημοτικής 
Αστυνομίας. 

Β) Γραφείο Επιστημονικού και Υποστηρικτικού Προ¬ 
σωπικού 

Το παραπάνω γραφείο απαρτίζεται κυρίως από μη¬ 
χανικούς, επόπτες υγείας, προσωπικό διοικητικής υπο¬ 
στήριξης και βοηθητικό προσωπικό και ασχολείται με 
θέματα Επιστημονικής, διοικητικής και βοηθητικής προς 
την Δημοτική Αστυνομία, υποστήριξης. 

ΚΕΦΑΛΑΙΟ Β' 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ - ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Άρθρο 6° 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας (Διεύθυν¬ 
σης - Τμήματος) ευθύνεται έναντι του αμέσως υπερ¬ 
κείμενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας οργανώνοντας στελεχώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρώνονται οι περιοδικοί 
(ετήσιοι και μεσοπρόθεσμοι) στόχοι του Δήμου με βάση 
αντίστοιχα προγράμματα δράσης. 

Ειδικότερα ο Προϊστάμενος της Διεύθυνσης ή του 
Τ μήματος: 

Στην αρμοδιότητα τους ανήκουν: 

• Η εποπτεία και ο έλεγχος των γραφείων που συ¬ 
γκροτούν το τμήμα τους. 

• Ο συντονισμός, η καθοδήγηση, και η παροχή των 
απαραίτητων οδηγιών στα γραφεία του τμήματος τους 
για την άσκηση των αρμοδιοτήτων τους, σύμφωνα με τις 
διατάξεις του παρόντος οργανισμού και των σχετικών 
νόμων και διαταγμάτων. 

• Η εισήγηση των αντικειμένων της αρμοδιότητάς 
τους και η άσκηση των κατά νόμο ή εξουσιοδότηση 
αρμοδιοτήτων. 

• Ο έλεγχος, η θεώρηση όλων των εγγράφων των 
υφισταμένων τους και η συνυπευθυνότητα τους για τη 
νομιμότητα και πληρότητα αυτών πριν τη διαβίβαση 
τους στο Δήμαρχο για τελική υπογραφή. 

• Η μέριμνα και η ευθύνη για την σύννομη, ορθή και ταχεία 
διεκπεραιώσει των υποθέσεων των αρμοδιοτήτων τους. 

• Η εισήγηση για την λήψη μέτρων για την εύρυθμη 
και ομαλή λειτουργία των τμημάτων τους. 

• Η παραλαβή της αλληλογραφίας του τμήματος και η εν 
συνεχεία διανομή στα ανάλογα γραφεία για ενέργεια. 

• Η ανάθεση πρόσθετης εργασίας στους υπαλλήλους 
κάθε γραφείου του τμήματος του κατά την κρίση του 
όταν παρίσταται ανάγκη για την αντιμετώπιση υπηρε¬ 
σιακών αναγκών. 

ΚΕΦΑΛΑΙΟ Γ' 

ΟΡΓΑΝΙΚΕΣ ΘΕΣΕΙΣ 
Αρθρο 7ο 
ΕΙΔΙΚΕΣ ΘΕΣΕΙΣ 

Μία (1) θέση Ειδικού Συνεργάτη (άρθρο 67 ν. 1416/ 


1984 όπως τροποποιήθηκε με το άρθρο 26 ν. 1832/ 
1989 και το άρθρο 12 ν. 2130/1993 και το άρθρο 57 ν. 
2218/1994). 

Αρθρο 8ο 

ΘΕΣΕΙΣ ΔΙΚΗΓΟΡΩΝ 

Μία (1) θέση Δικηγόρου όπως διέπεται από τις διατά¬ 
ξεις του άρθρου 245 και επόμενα του ν. 1188/1981, όπως 
τροποποιήθηκε με το άρθρο 26 ν. 1832/1989. 

Αρθρο 9ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

• Οι θέσεις των κατηγοριών ΠΕ, ΤΕ και ΔΕ κατα¬ 
τάσσονται στους βαθμούς Δ (εισαγωγικός), Γ, Β και Α 
(καταλητικός). 

• Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταλητικός). 

• Τα προσόντα διορισμού των θέσεων περιγράφονται 
στο π.δ. 37 α /1987 και το π.δ. 22/1990. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 


Κλάδος Θέσεις 

ΠΕΙ Διοικητικών 2 (δύο) 

ΠΕ3 Πολιτικών Μηχανικών 2 (δύο) 

ΠΕ9 Γεωπόνων 1 (μία) 

ΠΕ 23 Ειδικό Προσωπικό 1 (μία) 

ΣΥΝΟΛΑ 6 (έξι) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος Θέσεις 

ΤΕ5 Τεχνολόγων Τοπογράφων Μηχανικώνΐ (μία) 
ΤΕ3 Τεχνολόγων Πολιτικών Μηχανικών 1 (μία) 
ΤΕ19 Ειδικότητος Πληροφορικής 1 (μία) 

ΤΕ11 Εποπτών Δημόσιας Υγείας 1 (μία) 

ΤΕ17 Διοικητικών - Λογιστών 5 (πέντε) 

ΤΕ 23 Ειδικό Προσωπικό 1 (μία) 

ΣΥΝΟΛΑ 10 (δέκα) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος Θέσεις 

ΔΕΙ Διοικητικών 7 (επτά) 

ΔΕ23 Ειδικού Προσωπικού 3 (τρία ) 

ΣΥΝΟΛΑ 10 (δέκα) 

Αρθρο 10ο 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Κλάδος Θέσεις 

ΔΕ 14 Ελεγκτών Εσόδων 1 (μία) 

(Προσωποπαγής θέση υπηρετεί η μα Χρ. Κασφύκη) 
ΔΕ15 Εισπρακτόρων 1 (μία) 


(Προσωποπαγής θέση υπηρετεί ο Δ. Κοντός) 

Αρθρο 11ο 
ΠΡΟΣΩΡΙΝΗ ΘΕΣΗ 

ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

ΔΕ 29 Οδηγός Αυτοκινήτων 1 (μία) 

Οι προηγούμενες θέσεις κενούμενες για οποιοδήποτε 
λόγο καταργούνται. 

Αρθρο 12ο 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Πέντε (5) θέσεις διάφορων ειδικοτήτων για την αντι¬ 
μετώπιση εποχιακών, περιοδικών, πρόσκαιρων αναγκών 
(ν. 2503/1997, άρθρο 18 παράγραφος 12) 

Αρθρο 13ο 

ΘΕΣΕΙΣ ΠΡΟΪΣΤΑΜΕΝΩΝ 


Στις Διοικητικές ενότητες των Υπηρεσιών του Δήμου 
τοποθετούνται προϊστάμενοι μόνιμοι υπάλληλοι των 
εξής κλάδων: 

Γραφείο Τύπου - Δημοσίων 

Σχέσεων και Εθιμοτυπίας ΠΕ ή ΤΕ ή ΔΕ 

Διεύθυνση Υπηρεσιών Δήμου ΠΕΙ ή ΠΕ3 ή ΠΕ4 

ή ΠΕ6ή ΠΕ9ή ΠΕ23 
ή ΤΕ3 ή ΤΕ5 ή ΤΕ17 
ή ΤΕ19 ή ΤΕ 23 ΤΕ22 
ή ΔΕΙ με Α' Βαθμό. 
ΠΕΙ ή ΤΕ17 ή ΔΕΙ 
ΠΕΙ ή ΤΕ17 ή ΤΕ22 
ή ΤΕ19 ή ΔΕΙ 
ΠΕΙ ή ΤΕ17 ή ΤΕ22 
ή ΤΕ 19 ή ΔΕΙ 


Τμήμα Αιρετών Οργάνων 
Τμήμα Διοικητικό 

Τμήμα Οικονομικό 


ΠΕ9 ή ΠΕΙ ή ΠΕ3 
ή ΤΕ5 ή ΤΕ11 ή ΤΕ17 
ή ΤΕ19 ή ΤΕ3 ή ΔΕΙ 
ΠΕ3 ή ΤΕ5 ή ΤΕ3 

ΠΕΙ ή ΤΕ17 ή ΤΕ 22 
ή ΤΕ19 ή ΔΕΙ 
ΔΕΙ 


ΠΕ23 ή ΤΕ 23 ή ΔΕΙ 
ή ΔΕ 23 ειδικού 
προσωπικού 

• Μετακίνηση προϊσταμένου οργανικής μονάδας γί¬ 
νεται μόνο σε θέση Προϊσταμένου οργανικής μονάδας 
αντίστοιχου επιπέδου. 

• Τον προϊστάμενο Τμήματος που απουσιάζει ή κωλύ¬ 
εται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κάληψη θέσεων προϊσταμένου. 

• Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμενος 
Τμήματος κατά σειρά που τα Τμήματα αναφέρονται 
στο άρθρο 1. 


Τμήμα Προγραμματισμού 
και Περιβάλλοντος 


Τμήμα Τεχνικών Υπηρεσιών 
Τμήμα Κέντρου 
Εξυπηρέτησης Πολιτών 

Τμήμα Α.Μ.Ε.Α., Παιδείας, 
Σχολικών Επιτροπών, 
Πολιτισμού 

Τμήμα Δημοτικής Αστυνομίας 


Αρθρο 14ο 


ΤΕΛΙΚΕΣ ΔΙΑΤΑΞΕΙΣ 


• Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 


• Η κατανομή του Προσωπικού στις επί μέρους ορ¬ 
γανικές μονάδες γίνεται με απόφαση του Δημάρχου, 
λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις 
των υπαλλήλων. 

• Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα οργανι¬ 
σμό, ρυθμίζεται με ειδικούς κανονισμούς των υπηρεσιών 
εγκρινομένων από το Δημοτικό Συμβούλιο και σύμφωνα 
πάντοτε με τις ισχύουσες διατάξεις. 

• Πέραν των αρμοδιοτήτων, αντικειμένων και καθηκό¬ 
ντων προσωπικού κάθε υπηρεσίας σε αυτήν και το προ¬ 
σωπικό που απασχολεί ανήκουν όλα τα συναφή, όπως 
και όσα θα ανατίθενται με απόφαση του Δήμαρχου. 

• Κάθε εξερχόμενο έγγραφο υπογράφεται από τον 
συντάκτη του και τον αρμόδιο προϊστάμενο, πριν υπο¬ 
γράφει από τον Δήμαρχο. 

• Η αποσφράγιση της αλληλογραφίας του Δήμου όταν 
δεν γίνεται από τον Δήμαρχο, γίνεται από τον υπάλληλο 
στον οποίο έχει ανατεθεί η εργασία αυτή με απόφαση 
Δήμαρχου. 

• Οι προβλεπόμενες από τον παρόντα οργανισμό θέ¬ 
σεις κατά κλάδο καλύπτουν όλους τους εργαζόμενους 
στο Δήμο, ανεξαρτήτως σχέσεως εργασίας καθώς και 
ορισμένο επί πλέον αριθμό θέσεων για την κάλυψη των 
μελλοντικών αναγκών των υπηρεσιών του Δήμου. 

• Απαντες οι θέσεις του παρόντος οργανισμού προ¬ 
ϋποθέτουν υπαλλήλους 

Που να γνωρίζουν και να χρησιμοποιούν ηλεκτρονικό 
υπολογιστή. 

Η πραγματοποίηση της ανωτέρω εργασίας από τους 
υπαλλήλους, θα βεβαιώνεται από τον Δ/ντή των υπηρε¬ 
σιών του Δήμου, και δίνεται να λαμβάνουν το σχετικό 
επίδομα που απαιτεί αυτή η θέση. 

Αρθρο 15ο 

ΑΚΡΟΤΕΛΕΥΤΙΟ ΑΡΟΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 544.872,00 ευρώ στους 
αντίστοιχους κωδικούς αριθμούς (Κ.Α.) για την κάλυ¬ 
ψη της μισθοδοσίας του υπηρετούντος προσωπικού. 
Η μελλοντική επιβάρυνση του προϋπολογισμού του 
Δήμου από την απόφαση αυτή δεν είναι δυνατόν να 
υπολογιστεί. 

Για τη σύσταση των θέσεων που προβλέπονται στον 
παρόντα Οργανισμού έχουν ληφθεί υπόψη τα κριτήρια 
της παρ. 3 του άρθρου 18 του ν. 1539/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΕΛΕΝΗ ΠΑΠΑΒΛΑΣΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




